கேள்வி: பானு முஷ்டாக் - துவக்ககாலமும் தனிப்பட்ட வாழ்க்கையும் என்பது என்ன?
பதில்: File:Banu Mushtaq talk 2025.webm பானு 1948-ஆம் ஆண்டு கருநாடகத்தின் ஹாசன் ஒரு முசுலிம் குடும்பத்தில் பிறந்தார். பானுவுக்கு எட்டு வயது ஆகும்போது சீமக்காவில் கிறித்தவ மறைபணியாளர்களால் நடத்தப்படும் ஒரு கன்னட மொழிப் பள்ளியில் சேர்க்க வந்தபோது "ஆறு மாதங்களில் கன்னடத்தைப் எழுதவும் படிக்கவும் கற்றுக் கொள்ள வேண்டும்" என்ற நிபந்தனையின் பேரில் பள்ளியில் இடம் அளிக்கபட்டது. சில நாட்கள் பள்ளிக்குச் சென்ற நிலையில் கன்னடத்தில் எழுதத் தொடங்கி, பள்ளி நிர்வாகத்தின் எதிர்பார்ப்புகளை நிறைவு செய்தார். இவருடைய சமூக எதிர்பார்ப்புகளுக்கு மாறாக, பல்கலைக்கழகத்தில் படித்து 26 வயதில் காதல் திருமணம் செய்து கொண்டார். இவருக்கு கன்னடம், இந்தி, தக்னி உருது, ஆங்கிலம் ஆகிய மொழிகளில் பேசத்தெரியும்.
கேள்வி: பானு முஷ்டாக் - எழுத்துப் பணி பற்றி நீங்கள் என்ன அறிந்துள்ளீர்கள்?
பதில்: பானு சிறு வயதிலிருந்தே எழுதுவதில் ஆர்வம் கொண்டவராக இருந்தார். ஆனால், இவர் தன் 29 வயதில் பின் மகப்பேற்று இறுக்கம் வெளிவர எழுதத் துவங்கி எழுத்தாளராக மாறினார். தனது உணர்வுகளையும் அனுபவங்களையும் வெளிப்படுத்த எழுத்துப் பணியில் ஈடுபட்டார். இவரது எழுத்துகளில் பெரும்பாலானவை பெண்களின் சிக்கல்களை மையமாகக் கொண்டுள்ளன. பானுவின் ''கரி நகரகலு'' கதையைத் தழுவி 2003 ஆம் ஆண்டு ''ஹசினா'' என்ற திரைப்படம் எடுக்கப்பட்டது. 2022 ஆம் ஆண்டு பானுவின் படைப்புகளை தீபா பாஸ்தி ஆங்கிலத்தில் மொழிபெயர்க்கத் தொடங்கினார். தீபா பாஸ்தி தென்னிந்திய முஸ்லிம் சமூகங்களின் பின்னணியில், 12 பெண்களை மையமாகக் கொண்ட சிறுகதைகளின் தொகுப்பை ''ஹார்ட் லேம்ப்'' என்கிற பெயரில் ஆங்கிலத்தில் மொழிபெயர்த்தார். இவரது இந்தச் சிறுகதை மொழிபெயர்ப்பு நூலானது - 2025 பன்னாட்டு புக்கர் பரிசுக்கான இறுதி பட்டியலில் இடம்பெற்றுள்ளது. இந்தப் புத்தகத்தில் தொகுக்கப்பட்டுள்ள கதைகளானவை 2019 முதல் 2023 வரை எழுதப்பட்டு வெளியிடப்பட்டவையாகும். பானுவே புக்கர் பரிசுக்கு பரிந்துரைக்கப்பட்ட முதல் கன்னட எழுத்தாளர் ஆவார். பானு இதுவரை, ஆறு சிறுகதைத் தொகுதிகள், ஒரு புதினம், ஒரு கட்டுரைத் தொகுப்பு, கவிதைத் தொகுப்பு ஆகியவற்றை வெளியிட்டுள்ளார்.
கேள்வி: பானு முஷ்டாக் - செயற்பாடு என்பது என்ன?
பதில்: பானு 1980களில் இருந்து, கருநாடகத்தில் "அடிப்படைவாதம், சமூக அநீதிகளை" எதிர்த்துச் செயல்படும் இயக்கங்களில் ஈடுபட்டுவருகிறார். பானு "முசுலீம் பெண்கள் மசூதிகளுக்குள் செல்லும் உரிமையை ஆதரித்ததற்கு" பதிலடி கொடுக்கும் விதமாக, 2000 ஆம் ஆண்டில், பானுவும் அவரது குடும்பத்தினரும் மூன்று மாதங்கள் "சமூகப் புறக்கணிப்பு" ஆளானார்கள். 2000-களின் முற்பகுதியில், சிக்மகளூரு மாவட்டம் பாபா புதன்கிரியில் உள்ள ஒரு புனிதத் தலத்துக்கு முஸ்லிம்கள் செல்வதைத் தடுக்கும் முயற்சிகளை எதிர்த்து பானு குடிமை சமூகக் குழுவான கோமு ''சௌஹார்த வேதிகே''வில் இணைந்தார். கர்நாடகத்தில் பள்ளிகளில் முசுலிம் மாணவிகள் ஹிஜாப் அணியக்கூடாது என்ற தடையை எதிர்த்து, ஹிஜாப் அணியும் உரிமையையும் பானு ஆதரித்தார்.